Hammer var fra gammelt av sentrum i bygda. Hammersberget, som ligger mot nord i grenda, skal ha vært et sted der folket dyrket sin åsatru. Gården Torshov ligger på nordsiden av berget. Da kristendommen kom til Norge var det naturlig å bygge kirken i det samme området. Lørenskog kirke er oppført av stein i perioden 1150 til 1250. Kirken er pusset opp flere ganger siden den tid, men steinmurene kirken står på er de samme.